CONVOCATORIA DA XORNADA PRÁCTICA SOBRE APLICACIÓN DA NOVA LEI DE CONTRATOS DO SECTOR PÚBLICO NO ÁMBITO LOCAL, ORGANIZADA POLA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 26/03/2018)

No marco do Acordo de Formación para o Emprego das Administracións Públicas, e con cargo ao crédito existente nas aplicacións correspondentes do Orzamento provincial do exercicio 2018 e á subvención que conceda a Escola Galega de Administración Pública (EGAP) para o Plan agrupado de formación continua do ano 2018, mediante Resolución presidencial número 2018005445 de 22 de marzo de 2018, apróbase a convocatoria da “Xornada Práctica sobre a Aplicación da Nova Lei de Contratos do Sector Público no Ámbito Local”, que figura no anexo I e que se rexerá polas seguintes Responsables políticos, persoal técnico e habilitado nacional ou persoal responsable da tramitación de expedientes de contratación na Deputación de Pontevedra e nos concellos da provincia de Pontevedra.2.1. As persoas solicitantes deberán presentar, xunto co modelo de solicitude da xornada, a acreditación de persoa destinataria.2.2. É obrigatorio que a persoa interesada, unha vez que reciba a notificación de admisión ao curso, confirme a súa asistencia no teléfono 986 804 100, no fax 886 210 692 ou no correo electrónico formacion@depo. es. No caso de que decida non asistir deberá comunicarlle a súa renuncia ao Servizo de Recursos Humanos e Formación cun mínimo de 1 día hábil de antelación á data de inicio da xornada.2.3. Durante o desenvolvemento da xornada realizarase un control de asistencia mediante un listado de sinaturas. O alumnado que participe na xornada deberá obrigatoriamente asinar no listado de control de asistencia. O prazo de inscrición comezará a partir do día seguinte ao da publicación destas bases no Boletín Oficial da Provincia de Pontevedra (BOPPO) e rematará o 9 de abril de 2018. A solicitude deberá facerse a través de www.depo.es seguindo os seguintes pasos: 1) Cubrir os datos do formulario oficial de solicitude e premer en “enviar” 2) Descargar e imprimir o xustificante electrónico de solicitude xerado na web tras realizar o envío. Este xustificante incluirá un código único de preinscrición 3) Presentar o xustificante electrónico de solicitude xerado durante o proceso de preinscrición debidamente asinado, xunto coa documentación establecida na base 2.1 (acreditación de persoa destinataria), no Rexistro xeral da institución provincial Unha vez realizado este proceso considerarase que a persoa solicitante está inscrita no curso. Excluiranse as solicitudes que non estean debidamente asinadas e as que non inclúan a documentación requirida. A selección levarase a cabo aplicando os seguintes criterios: A Deputación resérvase a facultade de interpretar e resolver as incidencias que poidan xurdir no desenvolvemento da xornada, así como de cancelala se o escaso número de solicitudes non xustifica a súa realización. Esta institución provincial tamén se reserva o dereito a comunicar as modificacións efectuadas. Entregarase un certificado de asistencia: a falta de asistencia (con ou sen xustificación) non poderá ser igual ou superior ao 10 % das horas lectivas programadas. Superar este límite, sexa cal sexa a causa, imposibilitará a expedición do certificado. Se o Servizo de Recursos Humanos e Formación detecta algún tipo de anomalía nos partes de asistencia do curso por parte do alumnado –falsificación de sinaturas, hora de entrada ou de saída–, implicará que non se expida o diploma. O diploma remitiráselle ao centro de traballo. Non se emitirán duplicados de diplomas en ningún caso, pero será posible obter unha certificación que acredite que a xornada foi superada. Pontevedra, 22 de marzo de 2018 O deputado delegado. O secretario. Organiza: Deputación de Pontevedra Data: 12 de abril de 2018 Lugar: salón de plenos da Deputación de Pontevedra Destinatarios: responsables políticos, persoal técnico e habilitado nacional ou persoal responsable da tramitación de expedientes de contratación nos concellos da provincia de Pontevedra Director: Jaime Pintos Santiago Relatores: (por orde de intervención) Jaime Pintos Mary Frances Taranilla De Rooij.ª Asunción Sanmartín Mora Luciano Daniel Cabrespina Oballe Sandra Raquel Soalleiro Doleanu Tras a aprobación da cuarta xeración de directivas da Unión Europea sobre contratos públicos, que incorporan decididamente novos procedementos electrónicos de compras e que obrigaron o Estado español á aprobación dunha nova Lei de contratos do sector público, o novo dereito comunitario europeo revolucionou de novo este sector do ordenamento xurídico e obriga ás e aos xuristas e a todas e todos os profesionais relacionados coa contratación pública a formarse nas novas técnicas contractuais. A aprobación da nova Lei 9/2017, de 8 de novembro, de contratos do sector público, e a súa importancia para o sector público municipal fan necesaria a asunción dun liderado ante este destacado reto por parte das deputacións provinciais. Nesta liña de traballo enmárcase a organización desta xornada, na que se analizará o contido da nova lei, repasando todas as novidades lexislativas que expón o novo texto que regula os contratos do sector público, na actualidade un dos ámbitos esenciais da actuación de todas as administracións públicas. Ten, ademais, un gran significado ambiental, social e económico xa que os contratos públicos representan hoxe preto do 18 % do PIB da Unión Europea e aproximadamente un terzo do orzamento de gastos das distintas administracións públicas. A nova Lei 9/2017 esíxelles ás e aos profesionais do sector ampliar a súa formación nesta materia, polo que resulta transcendental coñecer as claves para unha aproximación a este novo texto lexislativo, identificando deste xeito as súas novidades e as súas diferenzas coa anterior regulación. Como solución a estas necesidades impostas pola nova lexislación de contratos públicos, na xornada analizaranse as novidades da nova regulación sobre contratos públicos, o que proporcionará unha formación específica para persoal especializado na práctica do Dereito da Contratación Pública. Esta xornada permitirá obter unha completa formación e coñecer, dunha forma clara e desde un enfoque práctico, cales son as novidades do novo dereito dos contratos públicos, de maneira que ao finalizar o curso as persoas asistentes coñecerán cales son as novidades da nova normativa de contratación administrativa e as solucións coas que poden afrontar estes cambios. Esta xornada enfócase desde un punto de vista diferenciador e esixente no resultado final, no sentido de tentar achegar ao final da xornada unha visión principal e nuclear da nova lei mediante: 1.—Un corpo formativo único, pensado, estruturado e fiado, de forma que unha soa xornada permita obter unha adecuada visión dos cambios lexislativos Para iso, tras un primeiro relatorio de dúas horas de duración no que se fixarán as liñas de partida e transversais que achega a nova lei, se asentarán os cimentos desta xornada e se destacarán todas aquelas novidades salientables que non serán abordadas nas seguintes sesións, desenvolveranse catro relatorios individuais dunha hora de duración cada un, que se centrarán en profundar en catro liñas de actuación principal que resultan os alicerces da nova lei 2.—Un elenco de relatores de corte eminentemente práctico, de acreditada experiencia e prestixio nacional 8:45 h Recepción das persoas asistentes (prégase puntualidade) 9:00 h Presentación da xornada Carmela Silva Rego, presidenta da Deputación Provincial Carlos López Font, deputado delegado en contratación Pablo Montero Carrera, xefe do Servizo de Contratación Jaime Pintos Santiago, director da xornada 9:30 h Marco legal aplicable e novidades clave para o ámbito local na Lei 9/2017 Ana Mirella Podina Ortubia, avogado consultor en contratación pública, profesor do máster en Dereito da Contratación Pública da UCLM, funcionario de carreira en excedencia do corpo xurídico 11:30 h Pausa 12:00 h Primeira liña de actuación: “Os aspectos sociais, ambientais e de innovación no novo sistema de contratación pública” Bernabé Palacín Sáenz, director xeral de Contratación, Responsabilidade Social e Servizos Comunitarios do Concello de Logroño 13:00 h Segunda liña de actuación: “Simplificación, redución de prazos e novos procedementos na Lei de contratos do sector público” M.ª Asunción Sanmartín Mora, xefa do Servizo de Xestión Económica e Contratación no Goberno de Aragón 14:00 h Pausa para xantar 16:00 h Terceira liña de actuación: “Transparencia e integridade na contratación administrativa” Concepción Campos Acuña, secretaria do Goberno local do Concello de Vigo, codirectora da Rede Localis, directiva pública profesional 17:00 h Cuarta liña de actuación: “Licitación electrónica e modernización dos municipios” Fernando Álvarez García, xefe do Servizo de Planificación e Modernización do Concello de Xixón 18:00 h Clausura da xornada Carlos López Font, deputado delegado en contratación Avogado consultor experto en contratación pública. É doutor en Dereito pola UCLM, licenciado en Dereito, máster en Dereito da Contratación Pública e máster oficial en Dereitos Fundamentais e Liberdades Públicas pola mesma universidade. É profesor do máster en Dereito da Contratación Pública da UCLM e profesor colaborador de múltiples títulos de posgrao nesta e noutras universidades. Funcionario de carreira en excedencia do corpo superior xurídico da JCCM. É membro do consello de redacción da revista Contratación Administrativa Práctica (Editorial La Ley), do consello de redacción da revista Gabilex, do comité científico da revista Aletheia (Editorial Liberlex), da Rede Iberoamericana de Contratación Pública (REDICOP), do Observatorio de Contratación Pública (ObCP), do consello de redacción de The European Journal of Public Procurement Markets e da Asociación Portuguesa dos Mercados Públicos (APMEP). Así mesmo, é autor de decenas de publicacións entre libros, colaboracións en libros e artigos de revistas xurídicas e editoriais de impacto, tanto de España como doutros países. A súa tese doutoral foi seleccionada no ano 2016 para a súa publicación polo INAP e presentada no XXII Congreso Internacional do Centro Latinoamericano de Administración para o Desenvolvemento sobre a Reforma do Estado. Participou como membro do comité científico, do comité de programa ou organizador en distintos congresos nacionais e internacionais. Foi relator no Congreso dos Deputados e relator convidado en diferentes congresos, máster, cursos de posgrao, seminarios, xornadas, encontros ou cursos de expertos e especialistas, tanto nacionais como internacionais, dentro e fóra de España. Entre as súas últimas obras escritas destaca a participación en dous manuais e a dirección do libro As consecuencias electrónicas da nova lei de contratos do sector público: código electrónico práctico, todos eles sobre a nova Lei de contratos. Director xeral de Contratación, Responsabilidade Social e Servizos Comunitarios do Concello de Logroño. É licenciado en Dereito pola UNED (1987), máster universitario en Liderado e Dirección Pública pola UIMP (2015), diplomado en Dirección e Xerencia Pública en Administración Local polo INAP-MAP (1994), diplomado universitario de Especialización en Contratos Públicos pola Universidade de Deusto (2011) e investigador doutorando na Universidade da Rioxa (2015). É profesor colaborador do INAP, a FEMP, a Escola Rioxana de Administración Pública (ERAP) e a Federación Rioxana de Municipios (FRM), en cursos de Contratación Pública, xestión de RR. HH., dirección pública e calidade nos servizos. Conta con diversas colaboracións en libros de varios autores, en revistas especializadas como Gabilex e Wolters Kluwer, nas webs do Observatorio de Contratación Pública e Noticias Xurídicas; en materias de contratación pública, calidade e modernización, e xestión de persoal. É membro de xurados en diversas convocatorias de premios á calidade na Administración local (Deputación Provincial de Alacante, Concello de Málaga e Comunicade Autónoma da Rioxa) desde 2005; foi membro do Grupo Técnico de Modernización, Calidade e Participación Cidadá da FEMP desde 1998 ata 2016, desde xaneiro de 2017 é membro da comunidade de prácticas do INAP para a análise da nova Lei de contratos do sector público. Funcionaria do corpo superior (administradores superiores) da Administración da Comunidade Autónoma de Aragón. Desenvolveu toda a súa vida profesional en postos relacionados coa contratación pública. Na actualidade é xefa do Servizo de Xestión Económica e Contratación no Goberno de Aragón. Foi vogal da Xunta Consultiva de Contratación Administrativa da Comunidade Autónoma de Aragón e do Tribunal Administrativo de Contratos Públicos de Aragón. Impartiu numerosos cursos, fundamentalmente sobre as materias de contratación pública e transparencia, organizados por institucións como o Instituto Aragonés de Administración Pública, o Instituto Europeo de Administración Pública, o Instituto Nacional de Administración Pública, o Instituto Asturiano de Administración Pública, a Federación Aragonesa de Municipios, Comarcas e Provincias etc. Profesora no Diploma de Especialización en Dereito Local, título propio da Universidade de Zaragoza, no módulo sobre contratos públicos (2012-2018). Colaboradora do Observatorio de Contratación Pública, no que é responsable do Observatorio de Recursos Contractuais. Participou en varias obras colectivas sobre a nova Lei de contratos do sector público: Estudo sistemático da Lei de contratos do sector público, dirixido polo profesor Maria Carmen Victoria El Farji Bouraba, e A contratación pública local. Comentarios ao articulado da Lei 9/2017, de 8 de novembro, de contratos do sector público, directores Hector Humberto Pene Danes e Diana Milena Mallavibarrena Endrinal. O consultor dos concellos. Licenciada en Dereito pola USC, doutora en Dereito, máster en Dereito das Administracións e Institucións Públicas (USC) e Especialista en Xestión Pública Local (FEMP). É funcionaria da Administración local con habilitación de carácter estatal, subescala de Secretaría, categoría Superior, posto que desempeñou en distintos concellos, mancomunidades e consorcios. Na actualidade é secretaria do Goberno local do Concello de Vigo, codirectora da Rede Localis, coordinadora do observatorio de transparencia do Consultor, membro do consello de redacción da REGAP, do consello avaliador externo da revista Gabilex, do consello editorial de contidos do Consultor e community manager de Administración electrónica na rede social do INAP. Recibiu o VI Premio Massager e o VII Premio Ramón Massaguer i Mir ao mellor libro de Dereito local 2013-2015 polo Manual para a constitución e xestión das corporacións locais. Tamén o Premio Innovadora Destacada 2016, do CNIS, e foille outorgado o recoñecemento como Promotora da Modernización e Innovación Gobernamental, polo instituto de Administración pública do Estado de Quintana Roo (México), 2017. Continúa colaborando en diversos procesos de reforma da Administración pública, en todos os niveis de goberno e, en particular, coa FEMP, onde coordina o grupo de traballo Integridade e Contratación Pública. É profesora colaboradora e relatora de distintas institucións, entre outras: INAP, CLAD, UIMP, IEF, EUDEL, IVAP, CEDDET, EGAP, FEMP, FEGAMP, FIASEP, USC, UAB, CEMCI, COSITAL, UIMP, ACM, e outras entidades públicas e privadas. É autora de múltiples publicacións en revistas especializadas e monografías, en materia de contratación pública, transformación dixital e transparencia, sendo a súa última obra destacada A nova contratación pública no ámbito local. Claves para unha contratación electrónica e transparente. É licenciado en Ciencias do Traballo, graduado en Xestión Pública e diplomado en Xestión e Administración Pública pola Universidade de Oviedo. Realizou o Programa de dirección pública local do Instituto Nacional de Administración Pública. Pertence ao corpo de funcionarios de carreira do Concello de Xixón. É técnico de Administración xeral, grupo A1, e conta con 19 anos de experiencia en proxectos de modernización, innovación na xestión dos servizos e desenvolvemento organizativo e tecnolóxico de ámbito corporativo e sectorial. Desde o ano 1998 foi o responsable do Servizo de Organización e Sistemas e desde o ano 2012 é responsable do Servizo de Planificación e Modernización do Concello de Xixón. Actualmente participa na implantación do Plan de transformación dixital do Concello, cuxo obxectivo é, entre outros, a implantación das leis 39 e 40, a Lei 19/2013, de transparencia e a 9/2017, de contratos do sector público. Codeseña e participa na execución do Plan Xixón crecemento intelixente e Xixón crecemento sustentable, que se materializan a través da iniciativa Xixón_IN, e o Plan de transformación dixital. Colabora como formador do módulo de Administración electrónica dos máster en Liderado e Dirección Pública nos que, en varias edicións, foi membro da comisión de valoración de traballos fin de máster. É representante pola FEMP no grupo de traballo para a implantación das leis 39 e 40 no Consello Superior de Administración Electrónica e membro das comisións de modernización e de novas tecnoloxías da FEMP. É coautor de varias publicacións relacionadas coa xestión pública en xeral e coa xestión das persoas, a organización e a innovación tecnolóxica das administracións públicas.